ПРОТОКОЛ № 1
от заседанието на Комисия по правни и институционални въпроси към Пленума на Висшия съдебен съвет, 
проведено на 15 януари 2018 г.

Днес, 15 януари 2018 г., понеделник от 15.00 ч. в сградата на Висшия съдебен съвет, се проведе заседание на Комисията по правни и институционални въпроси към Пленума на ВСС в състав:

ПРЕДСЕДАТЕЛ:		ЦВЕТИНКА ПАШКУНОВА
ЗАМ. ПРЕДСЕДАТЕЛ:	ГЕОРГИ КУЗМАНОВ

ЧЛЕНОВЕ:			СТЕФАН ГРОЗДЕВ
					ВЕРОНИКА ИМОВА
					ПЛАМЕН НАЙДЕНОВ - отсъства
					АТАНАСКА ДИШЕВА									ДАНИЕЛА МАШЕВА
					ЕВГЕНИ ДИКОВ 

На заседанието присъстват Олга Керелска – член на ВСС; експертните сътрудници на комисията Саша Харитонова – директор на дирекция „Правна“, Мартин Величков – главен експерт – юрисконсулт в дирекция „Правна“, Христина Тодорова – директор на дирекция „Международна дейност“ и Зорница Златева – началник отдел „Публична комуникация и протокол“.

Д Н Е В Е Н   Р Е Д: 

	1.ОТНОСНО: Съвместно заседание с участието на Комисия „Професионална квалификация и информационни технологии“ към Пленума на ВСС и председателя на Върховния касационен съд Лозан Панов, във връзка с прилагане разпоредбите на чл. 416, ал. 2 и 7 от НПК и чл. 64 от ЗСВ за публикуване на постановените от съдилищата актове

	ПРИСЪСТВАТ: Калина Чапкънова – председател на КПКИТ, членовете: Боряна Димитрова, Гергана Мутафова, Даниела Марчева, Светлана Бошнакова; Лозан Панов председател на Върховен касационен съд и Роза Георгиева – началник на кабинета на председателя на ВКС; експертните сътрудници към КПКИТ: инж. Валери Михайлов – директор на дирекция „ИТСС”, инж. Мирослава Чирпъкова – началник отдел „ИООСВ“, Анелия Чомакова - гл. експерт - информационни системи.

КОМИСИЯ ПО ПРАВНИ И ИНСТИТУЦИОНАЛНИ ВЪПРОСИ И КОМИСИЯ ПО „ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ“КЪМ ПЛЕНУМА НА ВИСШИЯСЪДЕБЕН СЪВЕТ
Р Е Ш И Х А:

1.1. Да бъде поискано автентично тълкуване от законодателя относно приложението на чл. 416, ал. 2 и ал. 7 от НПК и чл. 64, ал. 1 и ал. 2 от ЗСВ (нормите регламентиращи реда за публикуване на съдебни решения в интернет страниците на съдилищата), като бъде посочено: 
Подлежат ли на публикуване в интернет сайтовете на съдилищата и в ЦУБИПСА обажалваеми актове на съдилищата по наказателни дела, с които деецът е осъден да изтърпи наказание, от момента на постановяването им до изтичане на срока за подаване на жалби и протест, или до постъпването на такива?

I. МЕЖДУНАРОДНА ДЕЙНОСТ:

2. ОТНОСНО: Покана за участие в среща на диалогова група по Проект 1 „Независимост и отчетност & качество на правосъдието – продължение“, на Европейската мрежа на съдебните съвети, която ще се проведе на 29 януари 2018 г., в гр. Букурещ, Румъния

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

2.1. ОПРЕДЕЛЯ за участие в среща на диалогова група по Проект 1 „Независимост и отчетност & качество на правосъдието – продължение“, на Европейската мрежа на съдебните съвети, която ще се проведе на 29 януари 2018 г., в гр. Букурещ, Румъния, следните лица:

1.1. Цветинка Пашкунова – член на Висшия съдебен съвет;

1.2. Атанаска Дишева – член на Висшия съдебен съвет;

1.3 Саша Николова – преводач от английски на български език и обратно;

2.2. ПРЕДЛАГА НА ПЛЕНУМА НА ВСС ДА КОМАНДИРОВА лицата по т. 1 за участие в среща на диалогова група по Проект 1 „Независимост и отчетност & качество на правосъдието – продължение“, на Европейската мрежа на съдебните съвети, за периода 28 - 30 януари 2018 г., в гр. Букурещ, Румъния.  
2.3. Пътните разходи, разходите за нощувки, разходите за дневни пари, разходите за медицински застраховки, както и разходите за хонорар на преводача са за сметка на Висшия съдебен съвет. 
2.4. ИЗПРАЩА преписката на комисия „Бюджет и финанси“ за сведение и по компетентност. 
2.5. Предложението да се внесе в заседанието на Пленума на ВСС на 18.01.2018 г. 

Забележка: Съгласно Правилата за възстановяване на разходите за участие в дейностите на ЕМСС, за участие в срещи по проектите на ЕМСС се възстановяват пътни разходи в размер до 300 евро за един участник от институция-член на ЕМСС. За участие в срещи на диалогови групи се възстановят пътни разходи в размер до 300 евро на участник, за двама участника от държава член. 

3. ОТНОСНО: Писма от Министерство на правосъдието и Министерство на външните работи по искане от Прокуратурата на Босна и Херцеговина за допускането й като наблюдател в Мрежата за разследване и наказателно преследване на геноцид, престъпления срещу човечеството и военни престъпления  

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

3.1. ПРИЕМА ЗА СВЕДЕНИЕ писмата от Министерство на правосъдието и Министерство на външните работи по искането от Прокуратурата на Босна и Херцеговина за допускането й като наблюдател в Мрежата за разследване и наказателно преследване на геноцид, престъпления срещу човечеството и военни престъпления. 
3.2. ИЗПРАЩА писмата от Министерство на правосъдието и Министерство на външните работи на Ангелина Лазарова – съдия в Апелативен съд гр. Варна и национално лице за контакт на Националната съдебна мрежа за международно сътрудничество по наказателни дела и Мариета Неделчева – заместник – председател на Специализирания наказателен съд и контактна точка в Мрежата за разследване и наказателно преследване на геноцид, престъпления срещу човечеството и военни престъпления, по компетентност.

4. ОТНОСНО: Писмо от Специалния докладчик на ООН г-н Диего Гарсия Саян за независимостта на съдии и адвокати с приложен въпросник за националните съдебни съвети и/или други национални органи или механизми, отговарящи за подбора, назначаването, повишаването, преместването и отстраняването от длъжност на съдии

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

4.1. ПРИЕМА ЗА СВЕДЕНИЕ писмото от Специалния докладчик на ООН г-н Диего Гарсия Саян за независимостта на съдии и адвокати с приложен въпросник за националните съдебни съвети и/или други национални органи или механизми, отговарящи за подбора, назначаването, повишаването, преместването и отстраняването от длъжност на съдии. 
4.2. ОДОБРЯВА изготвения проект на отговор на въпросника за националните съдебни съвети и/или други национални органи или механизми, отговарящи за подбора, назначаването, повишаването, преместването и отстраняването от длъжност на съдии.
4.3. ВЪЗЛАГА на експертите от дирекция „Международна дейност“ да изготвят превод на одобрения отговор на въпросника и да го изпратят по електронен път до лицето, отговарящо за събирането на отговорите. 

5. ОТНОСНО: Възстановяване на разходи от участие на членове на ВСС в дейностите на Европейската мрежа на съдебните съвети за периода септември – декември 2017 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

5.1. ОДОБРЯВА попълнения Формуляр за възстановяване на разходи, заедно с всички разходооправдателни документи във връзка с възстановяването на разходи на Висшия съдебен съвет за участие на негови представители и представители на съдебната власт в дейностите на Европейската мрежа на съдебните съвети, за периода септември – декември 2017 г.
5.2. ВЪЗЛАГА на експертите от дирекция „Международна дейност” да изпратят документите по т.1 до Офиса на Европейската мрежа на съдебните съвети
5.3. ИЗПРАЩА преписката на комисия „Бюджет и финанси” за сведение и по компетентност

II. ПУБЛИЧНА КОМУНИКАЦИЯ:

6. ОТНОСНО: Организиране и провеждане на среща на експертите, отговарящи за връзките с обществеността в органите на съдебната власт, през месец януари 2018 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

6.1. ВЪЗЛАГА на експертите в отдел „Публична комуникация и протокол“ да организират среща на експертите отговарящи за връзките с обществеността в органите на съдебната власт, която да се проведе на 26.01.2018 г. от 10.30 ч. в зала 201 в сградата на Националния институт на правосъдието.
6.2. УТВЪРЖДАВА предложения проект на Програма за срещата на експертите отговарящи за връзките с обществеността в органите на съдебната власт, която ще се проведе на 26.01.2018 г. от 10.30 ч. в зала 201 в сградата на Националния институт на правосъдието.
6.3. ПРЕДЛАГА НА СЪДИЙСКАТА КОЛЕГИЯ НА ВСС ДА ОПРЕДЕЛИ г-жа Цветинка Пашкунова – говорител на Съдийската колегия, за участие в срещата на експертите, отговарящи за връзките с обществеността в органите на съдебната власт, която ще се проведе на 26.01.2018 г. от 10.30 часа в зала 201 в сградата на Националния институт на правосъдието.
6.4. ПРЕДЛАГА НА ПРОКУРОРСКАТА КОЛЕГИЯ НА ВСС ДА ОПРЕДЕЛИ г-жа Даниела Машева – говорител на Прокурорската колегия, за участие в срещата на експертите, отговарящи за връзките с обществеността в органите на съдебната власт, която ще се проведе на 26.01.2018 г. от 10.30 часа в зала 201 в сградата на Националния институт на правосъдието.
6.5. ВНАСЯ предложението за разглеждане в заседание на Съдийската  колегия към ВСС, насрочено за 23.01.2018 г. и в заседание на Прокурорската колегия, насрочено за 24.01.2018 г.
6.6. ПРЕДЛАГА на представляващия ВСС и председател на Комисия „Бюджет и финанси“, в съответствие с решение на КБФ по протокол № 44/29.11.2017 г., т. 45, да одобри извършването на разход за представителни нужди, в размер до 120 лева, за осигуряване на вода и кафе за участниците в: 
- Работната среща на експертите „Връзки с обществеността“ в органите на съдебната власт, която ще се проведе на 26.01.2018 г. в НИП и
- Съвместното заседание на Комисията по правни и институционални въпроси към Пленума на ВСС, Комисия „Съдебна администрация“ към Съдийската колегия, председателя на Върховния касационен съд, председателя на Върховния административен съд, административните ръководители на апелативните, специализираните, окръжните и районните съдилища, което ще се проведе на 01.02.2018 г. в НИП.	

	7. ОТНОСНО: Отчет за изпълнението на информационната кампания „Ден на отворените врати“ в органите на съдебната власт през 2017 година

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

7.1. ПРИЕМА отчета за изпълнението на информационната кампания „Ден на отворените врати“ в органите на съдебната власт през 2017 г.
7.2. Отчетът за изпълнението на информационната кампания „Ден на отворените врати“ в органите на съдебната власт през 2017 г. да се публикува на интернет сайта на ВСС в раздел „Пресцентър“, подраздел „Дни на отворените врати“.
7.3. ВЪЗЛАГА на отдел „Публична комуникация и протокол“ да изпрати Отчета за изпълнението на информационната кампания „Ден на отворените врати“ в органите на съдебната власт през 2017 г. до административните ръководители на съдилищата и прокуратурите, за сведение.
7.4. ПРЕДЛАГА на административните ръководители в органите на съдебната власт в срок до 31.01.2018 г. да предоставят информация за датата/датите, на които ще проведат „Ден на отворените врати“ през 2018 г., с цел актуализиране на Графика за провеждане на инициативата през 2018 година“, на интернет сайта на ВСС.
7.5. ПРЕДЛАГА на административните ръководители да изразят становище във връзка с определяне на една или повече теми, под чиито надслов да се провежда ежегодната информационната кампания „Ден на отворените врати“ в органите на съдебната власт, за цялата страна или по апелативни райони, като направят съответни предложения. Предложените теми следва да са в контекста на дати, годишнини, чествания или инициативи с регионален, национален или международен характер.

	8. ОТНОСНО: Актуализиране на темите, публикувани в едноименния раздел на интернет сайта на ВСС „Форма за контакт с ВСС“

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	 8.1. ВЪЗЛАГА на дирекция „Информационни технологии и съдебна статистика“ да бъдат заличени темите публикувани на интернет сайта на ВСС в раздел „Форма за контакт с ВСС“, както следва:

	- Анализ на натовареността на съдилищата през 2014 г.

	- Конкурсни комисии:
* ограничение съдия, прокурор и следовател да участват като членове на конкурсна комисия два пъти последователно;
* резервните членове на конкурсните комисии да присъстват при събеседването с кандидатите - участници в конкурса, като за същите се предвиди възнагражданение за присъствие и подготовка по обявените конкурси
	- Подобряване и промяна на начина на атестиране на съдии, прокурори и следователи, административни ръководители и заместници на административните ръководители. (Конкретните предложения, направени по време на заседанието на работната група за промяна и подобряване начина на атестиране може да видите тук.)
1. Премахване на точките (цифровата оценка) при атестиране.
2. Премахване на провеждането на периодично атестиране на магистратите от ВКС, ВАС, ВКП, ВАП и НСлС, като се предвиди възможност за атестиране на тези магистрати при кариерно израстване/преназначаване (напр. за заместник на административен ръководител). 
3. Предложения за изменение и допълнение на Закона за съдебната власт относно провеждането на атестирането и повишаването в по-горен ранг.

8.2. ВЪЗЛАГА на дирекция „Информационни технологии и съдебна статистика“ да бъдат публикувани на интернет сайта на ВСС в раздел „Форма за контакт с ВСС“ темите, предложени от Комисията по атестирането и конкурсите към Съдийската колегия:
- Считате ли, че с промените в ЗСВ от 2016 г. и с приемането на Наредба № 2 от 23.02.2017 г. за показателите, методиката и реда за атестиране на съдия, председател и заместник-председател на съд, се постигна подобряване на начина по атестиране. Ако не, направете предложения за промяна в тази насока.
- Считате ли, че с промените в ЗСВ от 2016 г. и с приемането на Наредба № 1 от 09.02.2017 г. за конкурсите за магистрати и за избор на административни ръководители в органите на съдебната власт, се постигна подобряване на организацията и реда за провеждане на конкурсите в органите на съдебната власт. Ако не, направете предложения за промяна в тази насока.
8.3. ВЪЗЛАГА на отдел „Публична комуникация и протокол“ да изготви писма до административните ръководители на органите на съдебната власт, с които да бъдат уведомени за публикуваните теми, на интернет сайта на ВСС в раздел „Форма за контакт с ВСС“, както и да информира магистратите за възможността да представят мнения, становища, коментари и предложения по тях.
8.4. В срок до 15.02.2018 г. членовете на ВСС и постоянните комисии могат да правят предложения за публикуване на нови теми в интернет сайта на ВСС в раздел „Форма за контакт с ВСС“.

	9. ОТНОСНО: Справка за заявените финансови средства от органите на съдебната власт - участници в Образователната програма „Съдебната власт – информиран избор и гражданско доверие. Отворени съдилища и прокуратури“, във връзка с реализирането ѝ през учебната 2017/2018 година

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	 9.1. Оттеглена от Зорница Златева, за да бъдат подготвени материали за следващо заседание на комисията. 

	10. ОТНОСНО: Организация и координиране на отчета за напредъка по изпълнението на Комуникационната стратегия на съдебната власт през 2017 г. и подготовка във връзка с изготвянето на План за действие за изпълнението на Стратегията  от органите на съдебната власт през 2018 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	 10.1. ВЪЗЛАГА на експертите от отдел „Публична комуникация и протокол" да изпратят писма до административните ръководители на Върховния касационен съд, Върховния административен съд, Прокуратурата на Република България, Инспектората към ВСС и Националния институт на правосъдието, с молба в срокдо 28.02.2018 г. да предоставят информация, съобразно своята компетентност за изпълнението на „Плана за действие за изпълнение на Комуникационната стратегия на съдебната власт за 2017 г.“, ведно с попълнената таблица с индикатори.Информацията/отчетите за напредъка по изпълнение на Комуникационната стратегия на съдебната власт през 2017 г. да се представи в срок до 31.03.2018 г.
10.2. ВЪЗЛАГА на експертите от отдел „Публична комуникация и протокол" в срок, до 16.02.2018 г. да бъде изготвен и представен на Комисията по правни и институционални въпроси към Пленума на ВСС План за действие за изпълнение на Комуникационната стратегия на съдебната власт от ВСС за 2018 г.
10.3. ВЪЗЛАГА на експертите от отдел „Публична комуникация и протокол" да изпратят писма до административните ръководители на Върховния касационен съд, Върховния административен съд, Прокуратурата на Република България, Инспектората към ВСС и Националния институт на правосъдието, с молба в срок, до 16.02.2018 г. да бъде изготвен и предоставен План за действие за изпълнение на Комуникационната стратегия на съдебната власт за 2018 г.
Представеният годишен план за 2018 г. от ВКС трябва да обобщава годишните планове на ВКС и на съдилищата по апелативни райони, този на ВАС - годишните планове на ВАС и административните съдилища. 
10.4. ВЪЗЛАГА на експертите от отдел „Публична комуникация и протокол" да актуализират Плана за действие за изпълнение на Комуникационната стратегия на съдебната власт 2014-2020 от органите на съдебната власт през 2018 г., въз основа на предоставените планове за комуникационна дейност от ВКС, ВАС, ПРБ, ВСС, ИВСС и НИП.

III. ПРАВНИ ВЪПРОСИ:

              11. ОТНОСНО: Обсъждане на предложения за изменение на Гражданския процесуален кодекс, Закона за енергетиката и Закона за водите /извлечение от комисия „Съдебна карта, натовареност и съдебна статистика“ към Съдийската колегия от 14.12.2017 г./

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	 11.1. Обсъждането на предложените изменения в действащите Граждански процесуален кодекс, Закон за енергетиката и Закон за водите се отлага по предложение на Боряна Димитрова – член на комисия „Съдебна карта, натовареност и съдебна статистика“ към Съдийската колегия.

	12. ОТНОСНО: Проект на становище по определение на Конституционния съд на Република България по конституционно дело № 9/2017 г., с което се допуска за разглеждане по същество искането на Главния прокурор на Република България за даване на задължително тълкуване на чл. 129, ал. 1 от Конституцията на Република България

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	12.1. ВНАСЯ проекта на становище по конституционно дело № 9/2017 г. за одобрение от Пленума на ВСС. 

	13. ОТНОСНО: Изменение и допълнение на Правилника за организацията и дейността на Националния институт на правосъдието и неговата администрация /преписка от Национален институт на правосъдието, вх. № ВСС – 8 от 02-01-2018 г./

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	13.1. На основание чл. 26, ал. 3 от Закона за нормативните актове проектът за изменение и допълнение на Правилника за организацията и дейността на Националния институт на правосъдието и неговата администрация да се публикува на интернет страницата на Висшия съдебен съвет, ведно с мотивите към него, съответно доклада и предварителната оценка на въздействието по чл. 20 от с.з.
13.2. Срокът за предложения и становища по проекта за изменение и допълнение на Правилника за организацията и дейността на Националния институт на правосъдието и неговата администрация, публикуван за обществени консултации е 30 дни, съгласно разпоредбата на чл. 26, ал. 4 от Закона за нормативните актове.
13.3. Изпраща проекта на директора на НИП за предприемане на необходимото за изготвяне на финансова обосновка. 

	14. ОТНОСНО: Писмо от РС-Тетевен със запитване относно разпоредби на Закона за съдебната власт и Правилника за администрацията в съдилищата /отложено на заседание на Комисия по правни и институционални въпроси от 18.12.2017 г./

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	 14.1. ОДОБРЯВА проекта на решение, предложен от Саша Харитонова- директор на дирекция.
	14.2. Решението, ведно с мотивите да се изпрати на председателя на РС-Тетевен. 

	15. ОТНОСНО: Осигуряване на техническа и организационна готовност на Агенцията по вписванията и окръжните съдилища във връзка с измененията на Закона за юридическите лица с нестопанска цел /обн. ДВ. бр. 74 от 20 септември 2016 г., в сила от 01.01.2018 г./ и преминаването на регистрацията на юридическите лица с нестопанска цел от съдилищата към Агенцията по вписванията / вх. № ВСС – 16837 от 15-12-2017 г./

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	 15.1. ИЗПРАЩА преписката на комисия "Професионална квалификация и информационни технологии", по компетентност.

	16. ОТНОСНО: Упълномощаване на процесуален представител пред органите на съдебната власт и органите на изпълнителната власт

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	 16.1. ПРЕДЛАГА на пленума да упълномощи Петър Станков Станков, с право да представлява Висшия съдебен съвет пред органите на съдебната власт и органите на изпълнителната власт.

	17. ОТНОСНО: Определяне на участници в конкурсна комисия

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	 17.1. ОПРЕДЕЛЯ Евгени Диков – член на ВСС, за участник в конкурсната комисия за назначаване на служител на длъжността „Началник на отдел „Управление и координиране на цикъла на обществените поръчки“
17.2. ОПРЕДЕЛЯ Стефан Гроздев – член на ВСС, за участник в конкурсната комисия за назначаване на служител на длъжността „Главен експерт обществени поръчки“

18. ОТНОСНО: Постъпило предложение от „Дженерали Застраховане“ АД за сключване на анекс към застрахователния договор за злополука

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:
18.1. ПРЕДЛАГА НА ПЛЕНУМА НА ВСС да възложи на представляващия на ВСС да подпише допълнително споразумение за изменение на договор № ВСС-14770/06.11.2017г., сключен между Висшия съдебен съвет и „Дженерали Застраховане“ АД, на основание чл.116, ал.1, т.3 от ЗОП, като в неговия обхват бъдат включени държавните съдебни изпълнители и съдиите по вписвания, с начало на застрахователно покритие 00:00 ч. на 01.01.2018 г. и край 24:00 на 31.12.2020 г.

ПРЕДСЕДАТЕЛ
                                                                       НА КОМИСИЯТА:		 
ЦВЕТИНКА ПАШКУНОВА